อาการปวดหัว ตึงท้ายทอย ตึงต้นคอ ประกอบกับอาการท้องแข็งทุกครั้ง เป็นหลายชั่วโมงมักจะอาเจียนด้วย กินยาแก้ปวด หรือกินยาขับลมก็ไม่ทุเลา อากาศร้อนจะเป็นเร็ว อากาศเย็นก็เป็น หลายครั้งตื่นนอนขึ้นมาก็เป็นต้องหยุดงาน มีวิธีป้องกันไหมคะ่ เป็นบ่อยมากค่ะ
สวัสดีค่ะ อาการปวดหัว ตึงท้ายทอย ตึงต้นคอ ดังกล่าวมานั้น อาจจะเกิดจาก กล้ามเนื้อบริเวณศีรษะและคอตึงตัวจากการใช้งานระหว่างวัน มักสัมพันธ์กับท่าทาง การขยับ มีจุดกดเจ็บที่ชัดเจนได้ สาเหตุอื่นๆเช่น การมีงรองกระดูกที่คอกดทับเส้นประสาท มักปวดมาก มีปวดร้าวลงไปที่แขน ทำให้แขนอ่อนแรงหรือชาร่วมด้วยได้ส่วนสาเหตุเรื่องท้องแข็งนั้น อาจจะไม่เกี่ยวกับสาเหตุที่ทำให้ปวดศีรษะได้โดยตรง ยกเว้นว่าเป็นเรื่องของกล้ามเนื้ออักเสบหรือตีงตัวที่อาจจะเป็นหลายๆตำแหน่งพร้อมกันได้ หรือสาเหตุอื่นๆเช่นการมีลมหรือน้ำในช่องท้อง อาจเกิดจากรับประทานอาหารมื้อใหญ่เกินไป หรือกินแล้วนอนทันที หรือมีลำไส้แปรปรวน อาจมีการขับถ่ายที่เปลี่ยนแปลงไปร่วมด้วยเบื้องต้นให้พักการใช้งานบริเวณที่ปวด งดการตึงหรือเกร็งเอาไว้นานๆ รับประทานยาแก้ปวดเพื่อบรรเทาอาการได้ พักผ่อนให้เพียงพอ กินอาหารมื้อไม่ใหญ่จนเกินไป กินแล้วเดินย่อยเบาๆหลังอาหาร 5-10 นาทีควรไปพบแพทย์หากมีอาการปวดมากขึ้นจนทำให้ทำกิจวัตรประจำวันไม่ได้ มีคอแข็ง มีไข้ หรือปวดท้องมากขึ้น ท้องอืด คลำได้ก้อนในท้อง